Kredsen skal arbejde for et sundt og sikkert arbejdsmiljø for medlemmerne med fokus på såvel det fysiske som det psykiske arbejdsmiljø, således at medlemmerne oplever en god og tryg arbejdsplads.  
**Mål:**

* Fremme processer, der skaber gode arbejdsvilkår for lærere m.fl. og derved minimerer sygefraværet og mistrivsel
* Fungere som bindeled mellem kredsenes arbejdsmiljøudvalg og hovedforeningen
* Fremadrettet medtænke det samlede arbejdsmiljø i alle sammenhænge ved f.eks. arbejdstidsaftaler, omstruktureringer, forflyttelser, udbygning af skoler m.m.
* Arbejde for at arbejdsgiverne udviser ansvarlighed og sørger for, at arbejdsmiljøet er sikkert og sundt samt skaber balance mellem resurser og opgaver
* Være med til at lovgivningens krav overholdes

**Arbejdsmiljøarbejdet i Kreds 22  
Kredsmiljøansvarlige:**

* To kredsstyrelsesmedlemmer varetager og fordeler arbejdsopgaverne imellem sig

**De arbejdsmiljøansvarlige har følgende opgaver:**

* Varetage Kredsens arbejdsmiljøarbejde og holde sig løbende ajour på området
* Deltage i HØ- arbejdsmiljøforum
* Deltage i kommunale/lokale sikkerhedsmøder
* Deltage i DLF´s konferencer, uddannelser og regionale møder
* Være sparringspartner i forhold til konkrete problemstillinger på den enkelte skole, som AMR er inddraget i
* Forholde sig aktivt og opsøgende i samarbejdet med AMR
* Sikre arbejdsmiljørepræsentanternes mulighed for faglig opdatering
* Vedligeholde AMR konference
* Afholde møder for AMR i kredsregi.
* Planlægge og afholde et årligt møde for AMR og TR
* Være med til at styrke sikkerhedsorganisationssystemet på alle niveauer

**Kredsens forventninger til arbejdsmiljørepræsentanten:**

* Sikre relevant information til medlemmerne herunder pligter og rettigheder
* Sikre samtlige medlemmer den fornødne bistand og reagere på forhold, der påvirker deres arbejdsmiljø
* I samarbejde med TR og skoleledelse sikre, at der bliver fulgt op på samtlige anmeldelser af arbejdsulykker og skader
* Sikre at væsentlige forhold tages op i MED-regi
* Deltage i de fastlagte møder for at udveksle erfaringer/information med arbejdsmiljørepræsentanter fra kommunes øvrige skoler
* Deltage i ad hoc møder med Kredsen
* Holde sig ajour med udviklingen inden for arbejdsmiljøområdet
* Deltage i temadage og kurser arrangeret af DLF/Kreds 22
* Indsamle og registrere arbejdsskader såvel fysiske som psykiske og videresende til Kredsen
* Henvende sig til Kredsens miljøansvarlige ved konkrete problemstillinger

**Kredsens succeskriterier for arbejdsmiljøarbejdet:**

* At arbejdsmiljø bliver et aktivt fokuspunkt i det daglige arbejde
* At der afholdes medlemsarrangementer, der understøtter jobglæden og det gode arbejdsliv
* At arbejdet med arbejdsmiljø bliver kendt og synligt